# Stredná priemyselná škola, Bzinská 11, 915 01 Nové Mesto nad Váhom

v súlade so zákonom č. 446/2001 Z. z. o majetku vyšších územných celkov v platnom znení

# v y h l a s u j e

**obchodnú verejnú súťaž č. 1/2022** (ďalej len „súťaž“ alebo „OVS“) podľa ustanovení § 281 a násl. zákona č. 513/1991 Zb. Obchodného zákonníka v platnom znení, v súlade so Zásadami hospodárenia

s majetkom Trenčianskeho samosprávneho kraja v platnom znení a vyzýva na podanie návrhov na uzatvorenie zmluvy o nájme nebytových priestorov.

Prenajímateľ/vyhlasovateľ OVS: **Stredná priemyselná škola, Bzinská 11, Nové Mesto nad Váhom**

# Sídlo: Bzinská 11, 915 01 Nové Mesto nad Váhom

Zastúpený: Mgr. Andrejom Neuschlom, riaditeľom školy

Bankové spojenie: Štátna pokladnica, Radlinského 32, 810 05 Bratislava 15

IBAN: SK76 8180 0000 0070 0050 8404

IČO: 00161403

DIČ: 2021091215

Kontaktná osoba: Bc. Zuzana Rehorová, ekonóm PČ

# Predmet nájmu na základe OVS:

Výber najvhodnejšej ponuky na uzatvorenie zmluvy o nájme nebytových priestorov (na prízemí budovy, miestnosť č. d. 403/A), ktoré sa nachádzajú v budove Strednej priemyselnej školy, Bzinská 11, Nové Mesto nad Váhom, zapísanej na LV č. 778, kat. územie Nové Mesto nad Váhom, súp. č. 132, postavenej na parc. č. 1047/25. Celková výmera podlahovej plochy prenajímaných priestorov je 16,49 m2.

Prenajímateľ je správcom nehnuteľnosti, budova je vo vlastníctve Trenčianskeho samosprávneho kraja.

**Účel nájmu**: prevádzkovanie školského bufetu pre žiakov a zamestnancov prenajímateľa.

**Minimálna výška nájomného** predstavuje sumu vo výške 30,00 €/rok/m2 za nebytové priestory uvedené v predmete nájmu. V tejto sume nie sú zahrnuté náklady na spotrebu energií a ostatné služby spojené s nájmom, ktoré sa budú platiť paušálne nad rámec nájomného. Upratovanie prenajatých priestorov si nájomca zabezpečí sám na vlastné náklady.

Nájomné ani ostatné náklady spojené s užívaním predmetu nájmu nájomca za mesiace júl a august príslušného kalendárneho roka nebude platiť.

**Doba platnosti zmluvy o nájme:** na dobu určitú - 5 rokov odo dňa uzatvorenia (podpísania) zmluvy.

# Podmienky súťaže:

* uchádzač nemá nárok na náhradu nákladov spojených s účasťou na OVS
* povinnosťou nájomcu je dodržiavanie účelového určenia prenajatých nebytových priestorov – prevádzkovanie školského bufetu
* povinnosťou nájomcu je dodržiavať schválený sortiment predaja tovaru v rámci prevencie na ochranu zdravia detí a mládeže v zmysle platných zákonov, t. j. napr. nepredávať tabakové výrobky, nápoje s obsahom kofeínu, chinínu, energetické nápoje, alkohol, kávu.
* vybaviť si prenajaté priestory v zmysle bezpečnostných noriem a hygienických zásad (mraziaci pult, chladnička a iné) na vlastné náklady a predložiť doklady o ich energetickej spotrebe.

# Vyhlasovateľ OVS si vyhradzuje právo:

* k cene nájmu pripočítať všetky náklady na spotrebu energií a služby spojené s nájmom
* v prípade formálnych nedostatkov návrhu, ktoré nemenia jeho obsah, vyzvať uchádzača na jeho doplnenie (ide o právo, nie povinnosť vyhlasovateľa OVS)
* nájomca nie je oprávnený prenajať nebytové priestory tretej osobe
* nájomca nemôže vykonávať stavebné úpravy v prenajatých priestoroch.

# Podávanie návrhov:

Návrhy cenovej ponuky do OVS v uzatvorenej obálke s označením **„ OVS č. 1/2022 - prenájom bufet – NEOTVÁRAŤ**“ môžu uchádzači doručiť osobne na sekretariát školy alebo poštou na adresu: Stredná priemyselná škola, Bzinská 11, 915 01 Nové Mesto nad Váhom, **v termíne do 10. 8. 2022 do 9.00 hod.**

Do súťaže nebude možné zahrnúť návrh, ktorý bude doručený alebo predložený na adresu vyhlasovateľa po stanovenej lehote. Po uplynutí stanovenej lehoty nebude možné predložený návrh

#  zmeniť a ani odvolať.

**Minimálny rozsah a obsah cenovej ponuky/návrhu:**

1. identifikačné údaje uchádzača:
	* u fyzickej osoby – podnikateľa: obchodné meno, miesto podnikania, IČO, DIČ, IČ DPH, telefonický kontakt, e-mailový kontakt,
	* u právnickej osoby – podnikateľa: obchodné meno, sídlo, IČO, DIČ, IČ DPH, telefonický kontakt, e-mailový kontakt, štatutárny orgán s uvedením oprávnenosti ku konaniu
2. bankové spojenie uchádzača
3. navrhovaná výška nájomného za m2/rok
4. originál vyhlásenia uchádzača, že súhlasí s podmienkami OVS špecifikovanými v predmete nájmu, podmienkach súťaže a vo vyhradených právach.

**Obhliadku nebytových priestorov** je potrebné dohodnúť vopred v pracovných dňoch v čase od 8.00 hod. do 12.00 hod., kontaktná osoba: Bc. Zuzana Rehorová č. t. 032/7465205, e-mail: zuzana.rehorova@spsnmnv.sk

# Hodnotenie návrhov, vyhlásenie výsledkov súťaže:

Kritériom hodnotenia predložených návrhov je najvyššia ponúkaná odplata za prenechanie do užívania predmetných nebytových priestorov pri splnení všetkých podmienok OVS.

Víťazom OVS sa stáva podaný návrh s najvyššou ponúknutou odplatou za prenechanie do užívania predmetných nebytových priestorov pri splnení všetkých podmienok OVS. V prípade rovnosti ponúknutej odplaty pri splnení všetkých podmienok OVS rozhodne skorší termín podania návrhu.

Navrhovateľ, ktorý podal víťazný návrh, bude písomne oboznámený najneskôr v lehote do 3 pracovných dní od zverejnenia výsledkov súťaže. Ostatní navrhovatelia, ktorí v súťaži neuspeli, budú o tejto skutočnosti upovedomení písomne.

Víťaz OVS je povinný uzatvoriť zmluvu o nájme nebytových priestorov, spracovanú vyhlasovateľom súťaže, do 5 pracovných dní, odkedy mu vyhlasovateľ oznámil výsledok súťaže. V prípade, že v uvedenej lehote víťaz súťaže neuzavrie zmluvu, v zmysle týchto podmienok stráca nárok na uzatvorenie zmluvy o nájme nebytových priestorov.

Stredná priemyselná škola, Bzinská 11, 915 01 Nové Mesto nad Váhom si podľa § 283 zákona č. 513/1991 Zb. Obchodného zákonníka v platnom znení vyhradzuje právo uverejnené podmienky súťaže meniť alebo súťaž zrušiť a to tak, že takéto rozhodnutie uverejní rovnakým spôsobom ako boli uverejnené podmienky súťaže a nevracať súťažné podklady uchádzačom v OVS.

V Novom Meste nad Váhom dňa 18. 07. 2022

 Mgr. Andrej Neuschl

 riaditeľ školy